སོ་ཕག་ལྟ་བུའི་མི་དང་གཅུ་འཛེར་ལྟ་བུའི་མི།ཡང་ན་རང་ཅག་གིས་བཤད་ལུགས་ལྟར་ན་ལྷ་ལྟ་བུའི་མི་དང་བདུད་ལྟའི་མི།ཤ་དར་ཁྲག་དར་གྱི་མྱི་ཞིག་ལ།ཅིའི་ཕྱིར་སྲོག་མེད་བེམ་པོ་དང་དངོས་མིན་ལྐོག་གྱུར་གྱི་དཔེ་ཞིག་བཙལ་དགོས་སོང་ངམ།སེམས་ཁམས་བདེ་ཐང་ཡིན་པའི་མྱི་སུ་ཡིན་རུང་།འདི་ལ་མཚར་སྣང་དང་དོགས་སྣང་མི་སྐྱེ་ག་ལ་སྲིད།རྒྱལ་ཁབ་མི་རིགས་གྲལ་རིམ་ཚོགས་པ་སོགས་རྔམ་བརྗིད་ཆེ་བའི་ཐ་སྙད་དེ་དག་གི་མདུན་དུ།རྟག་ཏུ་བོར་དང་འབོར་བཞིན་པ་ནི།མྱི་ཞེས་པ་འདི་ཡིན།ཡིན་ཏེ།མ་ཡ་བཏགས་མྱ་གི་གུ་མྱི་ཞེས་པའི་ཡི་གེ་འདིའོ།།